Mog ek die tyd vind om ‘n inssiggewinde artikel die lig te laat sien oor waarom die “glansryke” Hollywood met sy hele gebroedsel ‘n uiters veragtelike element vir enige ware gelowige behoort te wees. Ahh, jy is een van daardie mense wat die kwaad in alles kan raaksien sou u seker op hierdie stadium dink. Ek wil u met die volgende gedagte laat – die duiwel is baie, baie meer aktief as wat u dink en onthou dat hy selfs al in die tuin van Eden nie afwesig was nie. Wie sou nou kon dink om die duiwel in die Paradys te kon aantref?
Ek hoor mos nou die dag oor die radio die oordrewe bemarking van ‘n nuwe gier wat veral in skole posgevat het. Vandat ek die eerste keer van hierdie gier te hore gekom het, het die term my nie heeltemal geval nie. Ek het my egter maar besig gehou met belangriker dinge wat tot vanoggend my aandag geverg het. Ek gaan loer toe so ‘n bietjie hier en daar om uit te vind waar hierdie gier in die wieg gelê is en - Zumba!!
Ek gee aan wikipedia.org erkenning vir feitlik al die inligting wat rondom Zumba en sy belanghebbendes in hierdie artikel vanaf hierdie punt aangebied word.
Chorografie word beskryf as die kuns van die ontwerp van ritmiese bewegings (of nabootsing) waarvan die vorm en bewegings voorgeskryf word. Dit beteken dan dat die instrukteur die navolgers (leerlinge) sal voorsê om die “Zumba-kuns” na te boots op die maat van die musiek wat reeds genoem is. Dit is duidelik dat die wortel van hierdie kwaad in die musiek lê wat die basis van hierdie praktyk vorm. Ons kyk daarom na ‘n paar van die karakters (hulle staan bekend as kunstenaars, maar ek kan hul nie as sulks beskryf nie) en hul werk ten einde ‘n duideliker prentjie van die “onskuldige Zumba” te kry.